CELEX: 32020D2125
Language: sl
Date: 2020-12-16 00:00:00
Title: Delegirani sklep Komisije (EU) 2020/2125 z dne 16. decembra 2020 o priznanju Vlade Nunavuta kot organa, pooblaščenega za izdajanje dokumentov, ki potrjujejo skladnost z Uredbo (ES) št. 1007/2009 Evropskega parlamenta in Sveta za dajanje izdelkov iz tjulnjev na trg Unije

17.12.2020   
               
               
                  SL
               
               
                  Uradni list Evropske unije
               
               
                  L 426/56
               
            
         DELEGIRANI SKLEP KOMISIJE (EU) 2020/2125
         z dne 16. decembra 2020
         o priznanju Vlade Nunavuta kot organa, pooblaščenega za izdajanje dokumentov, ki potrjujejo skladnost z Uredbo (ES) št. 1007/2009 Evropskega parlamenta in Sveta za dajanje izdelkov iz tjulnjev na trg Unije
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1007/2009 Evropskega parlamenta in Sveta z dne 16. septembra 2009 o trgovini z izdelki iz tjulnjev (1) in zlasti drugega pododstavka člena 3(1a) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1007/2009 vzpostavlja usklajena pravila o dajanju izdelkov iz tjulnjev na trg Unije. V členu 3(1) določa pogoje za dajanje na trg izdelkov iz tjulnjev, pridobljenih z lovom, ki ga izvajajo Eskimi ali druge avtohtone skupnosti. Ko je izdelek iz tjulnjev dan na trg, mu mora biti priložen dokument, ki potrjuje skladnost s pogoji iz člena 3(1) Uredbe (ES) št. 1007/2009 in ga izda organ, ki ga v ta namen prizna Komisija.
                  
               
                     (2)
                  
                  
                     Komisija je s Sklepom C(2015) 5253 (2) priznala „Ministrstvo za okolje Vlade Nunavuta“ kot organ, pooblaščen za izdajanje dokumentov, ki potrjujejo skladnost s pogoji iz člena 3(1) Uredbe (ES) št. 1007/2009 za dajanje izdelkov iz tjulnjev na trg Unije.
                  
               
                     (3)
                  
                  
                     Glede na spremembe Uredbe (ES) št. 1007/2009 z Uredbo (EU) 2015/1775 Evropskega parlamenta in Sveta (3) ter glede na Izvedbeno uredbo Komisije (EU) 2015/1850 (4) je Komisija poleg Sklepa C(2015) 5253 sprejela Sklep C(2015) 7273 (5).
                  
               
                     (4)
                  
                  
                     Komisija je 4. avgusta 2020 prejela dopis Ministrstva za gospodarski razvoj in promet Nunavuta z dne 22. aprila 2020, v katerem prosi za spremembo imena priznanega organa, da se upošteva reorganizacija znotraj vlade Nunavuta.
                  
               
                     (5)
                  
                  
                     Ministrstvo za gospodarski razvoj in promet Vlade Nunavuta je prosilo, da se ime „Ministrstvo za okolje Vlade Nunavuta“ zamenja z imenom „Vlada Nunavuta“.
                  
               
                     (6)
                  
                  
                     Ministrstvo za gospodarski razvoj in promet Vlade Nunavuta je pojasnilo, da ta sprememba imena ne pomeni nobene spremembe v funkciji in vlogi priznanega organa.
                  
               
                     (7)
                  
                  
                     Organ „Vlada Nunavuta“ izpolnjuje zahteve za priznane organe iz tretjega pododstavka člena 3(1a) Uredbe (ES) št. 1007/2009 in člena 3(1) Izvedbene uredbe (EU) 2015/1850.
                  
               
                     (8)
                  
                  
                     Zato je primerno, da se organ „Vlada Nunavuta“ prizna kot organ, pooblaščen za izdajanje dokumentov, ki potrjujejo skladnost s pogoji iz člena 3(1) Uredbe (ES) št. 1007/2009 –
                  
               SPREJELA NASLEDNJI SKLEP:
         
            Člen 1
            Organ „Vlada Nunavuta“ se prizna kot organ, pooblaščen za izdajanje dokumentov, ki potrjujejo skladnost s pogoji iz člena 3(1) Uredbe (ES) št. 1007/2009.
         
         
            Člen 2
            Sklepa C(2015) 5253 in C(2015) 7273 se razveljavita.
         
         
            Člen 3
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 16. decembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 286, 31.10.2009, str. 36.
         
            (2)  Sklep Komisije C(2015) 5253 z dne 30. julija 2015 o priznanju Ministrstva za okolje Vlade Nunavuta za namene člena 6 Uredbe Komisije (EU) št. 737/2010 z dne 10. avgusta 2010 o določitvi podrobnih pravil za izvajanje Uredbe (ES) št. 1007/2009 Evropskega parlamenta in Sveta o trgovini z izdelki iz tjulnjev.
         
            (3)  Uredba (EU) 2015/1775 Evropskega parlamenta in Sveta z dne 6. oktobra 2015 o spremembi Uredbe (ES) št. 1007/2009 o trgovini z izdelki iz tjulnjev in razveljavitvi Uredbe Komisije (EU) št. 737/2010 (UL L 262, 7.10.2015, str. 1).
         
            (4)  Izvedbena uredba Komisije (EU) 2015/1850 z dne 13. oktobra 2015 o določitvi podrobnih pravil za izvajanje Uredbe (ES) št. 1007/2009 Evropskega parlamenta in Sveta o trgovini z izdelki iz tjulnjev (UL L 271, 16.10.2015, str. 1).
         
            (5)  Sklep Komisije C(2015) 7273 z dne 26. oktobra 2015 o priznanju Ministrstva za okolje Vlade Nunavuta v skladu s členom 3 Izvedbene uredbe Komisije (EU) 2015/1850 o določitvi podrobnih pravil za izvajanje Uredbe (ES) št. 1007/2009 Evropskega parlamenta in Sveta o trgovini z izdelki iz tjulnjev.